open-index/open-wikipedia-markdown huggingface dataset:
Aleksander IV av Makedonia

**Aleksander IV Aegus av Makedonia**, (født 323, død 309 f.Kr.), konge av Makedonia, 323&ndash;309 f.Kr.), sønnen til Aleksander den store med hans kone Roxana, en prinsesse av Baktria, ble født i 323 f.Kr., noen få måneder etter hans fars død og ble umiddelbart utropt til konge som medhersker med hans onkel Filip III av Makedonia. Ingen av kongene hadde politisk innflytelse. Filip var regnet som psykisk utviklingshemmet og Aleksander var bare et spedbarn. Dette resulterte i nomineringen av regenter som styrte på deres vegne, og et antall av hans fars generaler, nå satraper av store provinser, fikk nok makt til å handle uavhengig av tronen.

I løpet av hans symbolske styre mellom 323 f.Kr. og 309 f.Kr., fungerte fire regenter i Aleksanders navn:

*Perdikkas, mellom 323 f.Kr. og mordet på ham i juni, 321 f.Kr.
*Antipatros, mellom 321 f.Kr. og sommeren 319 f.Kr. da han døde av sykdom.
*Polyperkon, mellom 319 f.Kr. og 316 f.Kr., en arving valgt av Antipater. Olympias, Aleksanders bestemor, utøvet betydelig innflytelse over Polyperkons arméer og beordret henrettelsen av Filip III i 317 f.Kr..
*Kassandros, Antipatros' sønn, beseiret Polyperkons arméer og fanget og henrettet Olympias. Mellom 316 f.Kr. og 309 f.Kr. holdt regenten Kassandros den unge kong Aleksander som fange.

I 309 f.Kr. hadde Kassandros etablert sin makt over Makedonia, men siden Aleksander nærmet seg voksen status, så fremdeles noen personer som var lojale mot kongehuset frem til at han skulle bli konge i mer enn navnet. For å unngå en mulig trussel mot hans egen makt beordret Kassandros mordet på den 14 år gamle gutten. De kongetro støttet fortsatt kravet til Aleksanders halvbror Herakles til tronen mot Kassandros.

## Eksterne lenker
* Wiki Classical Dictionary: Alexander IV
* Liste over kongene av Makedonia
* Studie i det kongelige dynastiet som Aleksander var den siste herskende medlem
* Slekstreet til Aleksander
309 f.Kr.

## Fødsler
*Ptolemaios II av Egypt

## Dødsfall
* Aleksander IV, konge av Makedonia 
* Herakles, sønn av Aleksander den store
Alessandro Malvasia

**Alessandro Malvasia** (født 26. april 1748 i Bologna i Italia, død 12. september 1819 i Ravenna) var en av den katolske kirkes kardinaler, og var tilknyttet den romerske kurie.

Han ble utnevnt til kardinal i mars 1816 av pave Pius VII, med *[[Santa Croce in Gerusalemme]]* som tittelkirke.

## Referanser


## Eksterne lenker
* Biografi på The Cardinals of the Holy Roman Church
Rådmannsgården

**Rådmannsgården** (Rådhusgata 19) er den eldste bevarte bygningen i det gamle Christiania (kvadraturen i Oslo). Huset ligger mot Rådhusgata, Nedre Slottsgate og Christiania torv. Bygården ble  bygd 1626, men er siden forandret flere ganger. Anlegget er fredet.

## Historie

Ankerjernene på sidebygningen mot Nedre Slottsgate daterer den til 1626, og hele anlegget ble antagelig fullført dette året for rådmann Lauritz Hansen. 

### Utforming
Eiendommen strakte seg opprinnelig lenger bakover i kvartalet. Hovedbygningen er i to etasjer med yttervegger murt av importert nederlandsk teglstein. Fargeskiftninger i teglsteinsgodset, med overveiende røde koppsider og gule løpersider, gir murverket avvekslende røde og gule skifteganger. Den opprinnelige svalgangen mot bakgården ble senere på 1600-tallet erstattet av det nåværende trappehuset mot torget, oppført i utmurt bindingsverk. Huset har et bratt tak med midtark og høye gavler med blindarkader. De hadde opprinnelig svungne konturer og  sandsteinsornamenter i dansk-nederlandsk renessansestil. Huset har et asymmetrisk plassert karnapp mot Rådhusgata. Fløyen mot Nedre Slottsgate var opprinnelig frittliggende i halvannen etasje, men ble påbygd til to i 1782. Også denne fløyen hadde tidligere et karnapp, som ble tilføyd ved sammenbyggingen med forhuset, men revet på 1800-tallet.

Ved restaurering i 1950-årene ble gamle vindusrammer fra 1600-årene erstattet med smårutete vinduer av 1700-talls type. 

### Bruk
Universitetsbiblioteket i Oslo (1824–1852) og Deichmanske bibliotek har hatt tilhold her. Fra 1852 ble bygningen brukt av Garnisonssykehuset fram til kommunen overtok det i 1897. I 1937 ble Rådmannsgården lokaler for Oslo Kunstforening.

## Se også
* Christiania torv
* Anatomigården, nabohuset

## Eksterne lenker
* 
*
Francesco Fontana

** Francesco Fontana** (født 28. august 1750 i Casalmaggiore i Italia, død 19. mars 1822 i Roma) var en av den katolske kirkes kardinaler. Han var tilknyttet den romerske kurie. Fontana tilhørte De regelbundne klerikere av St. Paulus (Barnabittene).

Han ble utnevnt til kardinal i mars 1816 av pave Pius VII.

Han var prefekt for Indekskongregasjonen 1816–1818, og for Kongregasjonen for troens utbredelse 1818–1822.

## Referanser


## Eksterne lenker
* Biografi på The Cardinals of the Holy Roman Church
Perminalen

**Perminalen hotell** er et hotell i Nedre Slottsgate i Oslo. Hotellet er et av Forsvarets to permisjonshotell (det andre er Perminor i Tromsø). Perminalen har også vært som fast forlegning for soldater som tjenestegjør ved Akershus kommandantskap og andre avdelinger i Oslo, og som ikke bor i egen bolig.

## Historie
Perminalen var tidligere Forsvarets permisjonssenter i Oslo og var da primært et velferdstilbud for soldater, befal og andre med tilknytning til Forsvaret. Nå er hotellet åpent for alle som ønsker rimelig overnatting i Oslo. Opprinnelig het hotellet «Oslo Soldatherberge» og var innviet i en tyskerbrakke ved Frogner gård i 1954.
Navnet Perminalen kom først til i mars 1968 etter en navnekonkurranse. På dette tidspunkt var hotellet forbeholdt militært personell.

Perminalen ble så flyttet fra Frogner gård til Nedre Vollgate 18 hvor de holdt til inntil bygningen ble solgt til Stortinget i 1997.

I 1998 ble Perminalen åpnet for hele den norske befolkning i nye lokaler sentralt i Oslo (Øvre Slottsgate 2).  
## Eksterne lenker
*
Giovanni Caccia-Piatti

**Giovanni Caccia-Piatti** (født 8. mars 1751 i Novara i Kongedømmet Sardinia, død 15. september 1833 i Novara) var en av den katolske kirkes kardinaler, og var tilknyttet Den romerske kurie.

Han ble utnevnt til kardinal i mars 1816 av pave Pius VII, med *[[Santi Cosma e Damiano]]* som titteldiakonia. Han ble aldri ordinert, mottok heller ikke de lavere vigsler.

Han deltok ved konklavet 1823 som valgte pave Leo XII, konklavet 1829 som valgte pave Pius VIII, men *ikke* ved konklavet 1830–1831 som valgte pave Gregor XVI.

## Eksterne lenker
*  Biografi på The Cardinals of the Holy Roman Church
Antonio Lante Montefeltro della Rovere

**Antonio Lante Montefeltro della Rovere** (født 17. desember 1737 i Roma i Italia, død 23. oktober 1817 i Roma) var en av den katolske kirkes kardinaler, og var tilknyttet Den romerske kurie.

Han ble utnevnt *[[in pectore]]* til kardinal i mars 1816 av pave Pius VII, publisert i juli 1817. Han var halvbror til kardinal Alessandro Lante Montefeltro della Rovere, som ble kreert, men ikke *in pectore*, under samme konsistorium.

## Eksterne lenker
* Biografi på The Cardinals of the Holy Roman Church
Fabrizio Sceberras Testaferrata

**Fabrizio Sceberras Testaferrata** (1757–1843) var en av den katolske kirkes kardinaler og den eneste fra Malta. Han var tilknyttet det pavelige diplomati og Den romerske kurie. Han var blant annet nuntius i Sveits. Han var biskop av Senigallia 1818&ndash;1843.

Han ble utnevnt *[[in pectore]]* til kardinal i mars 1816 av pave Pius VII, publisert i juli 1817.

Han deltok ved konklavet i 1823 som valgte pave Leo XII.

Senere deltok han også ved konklavet i 1829 som valgte pave Pius VIII, og ved konklavet 1830–1831 som valgte pave Gregor XVI.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1773
* Kardinal *Fabrizio Sceberras Testaferrata* (1757-1843) *1802

## Referanser


## Eksterne lenker
* Biografi på The Cardinals of the Holy Roman Church
Folkediktning

**Folkediktning** er et begrep som er laget etter modell av Johann Gottfried von Herders *Volkslied* (Folkevise). Herders ide innebar at det fantes en diktning som lever i øre og hjerte, uavhengig av de klassiske genrekrav. Dette var dikting som gav direkte uttrykk for folkesjelas (nasjonens) særpreg eller lynne. 

Begrepet virket svært inspirerende på mange som begynte å samle inn muntlig diktning (Brødrene Grimm, M.B. Landstad og Asbjørnsen og Moe) eller begynte å dikte folkedikting (Henrik Wergeland, Oehlenschläger eller Bürger) 
Utover 1800-tallet kom anonymt opphav og muntlig tradisjon til å overta som viktigste kjennetegn på folkedikting. Denne fokuseringen førte til en ny kunnskap om den muntlige traderingen, men skapte også et kunstig skarpt skille mellom folkediktning og litterær diktning.
Ideen om at folkedikningen gav uttrykk for selve folkets tanker og lynne hang fremdeles ved, og har for så vidt en reell bakgrunn siden det muntlig traderte er blitt omdiktet, tildiktet og tilpasset gjennom flere generasjoner. Men folkediktningen er likevel ikke nasjonal. Eventyrtypene er i høyeste grad internasjonale mens den konkrete utformningen er lokal.

Inspirert av Herders ideer begynte lærde menn i Tyskland å interessere seg for den folkelige diktningen. I Tyskland ga brødrene Grimm i perioden 1812 til 1815 ut folkeeventyr og deres arbeid var en viktig inspirasjon for Asbjørnsen og Moe som er de mest kjente innsamlerne av eventyr og sagn i Norge. Asbjørnsen og Moe ga i 1832 ut en stor samling med eventyr og sagn fra hele Norge.

På 1800-tallet var nasjonsbyggerne mest interessert i de «store» folkediktgenrene: Folkeviser,   
eventyr og sagn. Men etter hvert ble det også samlet inn stev, slåttestev, barnerim, ordtak, gåter og andre smågenre.

I litteraturhistorier har ofte folkediktningen blitt plassert i perioden mellom den norrøne diktningen og reformasjonen (perioden 1350-1500), men dette er i beste fall en hypotese, delvis fordi man nesten ikke har kilder som kan fortelle  noe om folkedikting i denne perioden, men også fordi en stor del av folkediktningen må ha fått sin form lenge etter reformasjonen.
Stanislao Sanseverino

**Stanislao Sanseverino** (født 13. juli 1764 i Napoli i Italia, død 11. mai 1826 i Forlì) var en av den katolske kirkes kardinaler, og var tilknyttet Den romerske kurie.

Han ble utnevnt *[[in pectore]]* til kardinal i mars 1816 av pave Pius VII, publisert i juli 1817.

Han deltok ved konklavet 1823 som valgte pave Leo XII.

En rekke andre kardinaler kom fra samme slekt: Guglielmo Sanseverino (kreert 1378), Federico Sanseverino (1489), Antonio Sanseverino (1527) og Lucio Sanseverino (1621).

## Eksterne lenker
* Biografi på The Cardinals of the Holy Roman Church
Anatomigården

**Anatomigården** ved Christiania torv er et av de få gjenværende hus i utmurt bindingsverk innenfor det eldste byområdet, hvor omtrent 50&nbsp;% av bebyggelsen midt på 1700-tallet var i bindingsverk. Fasadene er forblendet og pusset, så bindingsverket vises bare på gavlene. Alderen er ukjent, men huset kan antas å være fra 1700-årene. Det er fredet i likhet med den tilstøtende Rådmannsgården. I 1800-årene hadde Det medisinske fakultet sin anatomisal her &ndash; derav navnet.

Huset ble fram til 2003 leid av Unge Kunstneres Samfund. Plassen foran er det uteservering om sommeren. Fra 2015 har BO (Billedkunstnerne i Oslo) holdt til i Anatomigården, sammen med Oslo Open og Praksis Oslo. 

## Eksterne lenker
*
Giorgio Doria Pamphilj Landi

**Giorgio Doria Pamphilj Landi** (født 17. november 1772 i Roma i Italia, død 16. november 1837 i Roma) var en av den katolske kirkes kardinaler, og var tilknyttet Den romerske kurie, blant annet som prefekt for Kongregasjonen for ritene 1821&ndash;1822, og for Kongregasjonen for avlater og hellige relikvier 1822&ndash;1825.

Han ble utnevnt *[[in pectore]]* til kardinal i mars 1816 av pave Pius VII, publisert i juli 1816, med *[[Santa Maria in Via]]* som tittelkirke.

Han var nevø til kardinalene Giuseppe Maria Doria Pamphilj (1785) og Antonio Maria Doria Pamphilj (1785).

## Referanser


## Eksterne lenker
* Biografi på The Cardinals of the Holy Roman Church
Camillo de Simeoni

**Camillo de Simeoni** (født 13. desember 1737 i Benevento i Italia, død 2. januar 1818 i Sutri) var en av den katolske kirkes kardinaler, og var tilknyttet Den romerske kurie. Senere var han biskop av Sutri 1782&ndash;1817.

Han ble utnevnt *[[in pectore]]* til kardinal i mars 1816 av pave Pius VII, publisert i juli 1816, med *[[San Giovanni a Porta Latina]]* som tittelkirke.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Kardinal Paolo Francesco Antamori (1712-1795) *1781
* Kardinal *Heamillo de Simeoni* (1737-1818) *1783

## Referanser


## Eksterne lenker
* Biografi på The Cardinals of the Holy Roman Church
Pietro Vidoni den yngre

**Pietro Vidoni den yngre** (født 2. september 1759 i Cremona i Italia, død 10. august 1830) var en av den katolske kirkes kardinaler, og var tilknyttet Den romerske kurie.

Han ble utnevnt til kardinal i mars 1816 av pave Pius VII, med *[[San Nicola in Carcere]]* som tittelkirke.

Han deltok ved konklavet 1823 som valgte pave Leo XII og konklavet 1829 som valgte pave Pius VIII.

Han var slektning til kardinalene Girolamo Vidoni (kreert 1626) og Pietro Vidoni den eldre (1660).

## Eksterne lenker
* Biografi på The Cardinals of the Holy Roman Church
Gjirokastër

**Gjirokastër**, eller **Gjirokastra**, (gresk: *Αργυρόκαστρο*, *Argirókastro*) er en by i prefekturet med samme navn, sør i Albania, 30 kilometer fra grensen til Hellas. Ved folketellingen i 2011 hadde byen 19&nbsp;836 innbyggere.

Noen få kilometer øst for Gjirokastër ligger ruinene av oldtidsbyen Antigonea, grunnlagt av kong Pyrrhos 295 f.kr. Bosetningen der dagens by ligger, oppsto rundt et citadell som ble påbegynt i siste halvdel av 1200-tallet. Med utspring i denne militærutposten vokste det fram en liten by i løpet av 1300- og 1400-tallet. I 1419 ble byen erobret av osmanene, som gjorde den til regionalt administrasjonssenter.

Byen ble innskrevet på UNESCOs verdensarvliste i 2005. I UNESCOs begrunnelse heter det blant annet at:

*Gamlebyen i Gjirokastër er et eksepsjonelt vitnesbyrd om et langvarig og nesten forsvunnet samfunn og livsstil, påvirket av den islamske kultur og tradisjon fra den osmanske perioden.*

*Den historiske byen Gjirokastër er et sjeldent eksempel på en godt bevart osmansk by, bygget … rundt Citadellet fra 1200-tallet. Arkitekturen er karakterisert av konstruksjonen av en type byhus ([[tyrkisk]] *kule*), som Gjirokastër har en rekke fremragende eksempler av.*


## Personligheter
Den tidligere kommunistiske statslederen Enver Hoxha og forfatteren Ismail Kadare ble født i Gjirokastër.

## Referanser


## Eksterne lenker
*
Philadelphia

**Philadelphia** er en amerikansk by i delstaten Pennsylvania og dekker hele fylket Philadelphia County. Byen ligger i det nordøstlige USA ved sammenløpet av elvene Schuylkill og Delaware. Byen er det økonomiske og kulturelle senteret i Delawaredalen. Den er den femte mest folkerike byen i USA, og dens kjerne er det sjette største storbyområdet i landet. Befolkningen utgjorde 1 526 006 i 2010 og er beregnet til å utgjøre 1 560 297 i 2014.

## Historie

Byen ble grunnlagt i 1682 av kvekeren William Penn, for å være hovedstaden i Pennsylvania-kolonien. I løpet av den amerikanske revolusjon spilte Philadelphia en avgjørende rolle som møtested for USAs landsfedre som undertegnet den amerikanske uavhengighetserklæringen i 1776 og USAs grunnlov (konstitusjonen) i 1787. Philadelphia var den ene av nasjonens hovedsteder under den amerikanske uavhengighetskrigen, og byen fungerte som midlertidig hovedstad da Washington D.C. var under bygging. I løpet av 1800-tallet ble Philadelphia et betydelig industrisenter og nav for jernbanen og vokste grunnet tilstrømning fra europeiske innvandrere. Det ble et mål for afroamerikanere under flukten fra Sørstatene og ble mer enn 2 millioner innbyggere ved 1950. Som følge av tallrike protester og opptøyer fra borgerrettsforkjempere og andre, fikk byen noen tiår med høy kriminalitet og gikk nær konkurs på 1980-tallet. Revitaliseringen begynte på 1990-tallet med gentrifiseringen som snudde mange nabolag og snudde dets flere tiår lange trend med minskning i folketallet.

Byen er senteret for økonomisk aktivitet i Pennsylvania og er hjemmet for Philadelphia-børsen (NASDAQ OMX PHLX), den eldste børsen i USA, grunnlagt i 1790. Byen er også kjent for sin kunst og kultur. Byen har flere utendørsstatuer og veggmalerier enn noen annen amerikansk by. Philadelphias Fairmount Park er det største urbane offentlige parkanlegget i verden. Kjøkkenet i Philadelphia er preget av byens store etniske og mangfoldige tilstrømning av innvandrere. Regionens historie, kultur og attraksjoner har skaffet inntekter på 10 milliarder dollar fra over 39 millioner innenlandske turister i 2013.

## Annet
Navnet på byen betyr «nestekjærlighetens by» på gresk og er navnet på en av de syv menighetene som omtales i Johannes' åpenbaring i *Det nye testamente*.

Byen er hjem til University of Pennsylvania, et av de åtte Ivy League-universitetene.

## Referanser


## Eksterne lenker
* 
*
American Legion

**American Legion** er en amerikansk organisasjon for krigsveteraner.  I tillegg til å arrangere minnehøytider og frivillig arbeid, så engasjerer de seg i amerikansk politikk.

## Referanser


## Eksterne lenker
* 
*
Heuliez

**Heuliez Bus** er en fransk produsent av busser.  Selskapet kan spore sine aner tilbake til Heuliez-familien som begynte som smeder tidlig på 1800-tallet, og gikk over til å være vognmakere.

I 1925 bygget de sitt første bilkarosseri på en ramme fra Peugeot 177 B.  I 1928 var en varebil bygget på Ford klar, og i 1932 var deres første busskarosseri i ferdig.  I 1937 bygget de busskarosserier helt i stål.

I 1948 startet de produksjon av turbusser.  I denne perioden ble Heuliez også kjent for å lage reklamekjøretøyer, formet som for eksempel sko eller flasker.

I 1970 opprettet de en egen avdeling for personbiler som konsentrerte seg om spesielle karosserivarianter som kabrioleter, limousiner, ambulanser og drosjer for Renault, Peugeot og Citroën.  Samtidig begynte de å produsere spesielle flyplasskjøretøyer og mopedbiler.

På 1970-tallet samarbeidet de med Mercedes-Benz om større serier med bybusser, noe som varte til 1980-tallet.  I 1982 startet de samarbeid med Renault, og da AB Volvo gikk i tett samarbeid med Renault i 199], så kom de også med.  Volvo overtok Renault sine aksjer i Heuliez i 1998.

I januar 1999 ble Heuliez Bus lagt under Irisbus, den felles bussadivisjonen til Iveco og Renault.

I 2004 hadde bussavdelingen 436 ansatte, mens personbilavdelingen og designbyrået hadde 1600 ansatte.

## Dagens modeller
*GX 117 med Heuliez ramme og Iveco-motorer
*GX 317 med ramme fra Renault og motorer fra Iveco (diesel, Renault (CNG) eller DAF (naturgass)
*Diverse minibusser, spesialkjøretøyer og ombygde personbiler som Opel Tigra Twin Top og Peugeot 206 CC

## Eksterne lenker
* Offisiell hjemmeside for designbyrået Heuliez (fransk, engelsk, tysk)
* Offisiell hjemmeside for bussprodusenten Heuliez Bus (fransk, engelsk)
* Bilnorge.no sin historie om merket
Palme (andre betydninger)

**Palme** kan referere til:

* Palmer (*Arecaceae*), en gruppe enfrøbladete planter
* Olof Palme, en svensk politiker
* Ulf Palme, en svensk forfatter og skuespiller
* Palme som symbol i kunst, kjennetegn m.v.
Ben Wright

**Ben Wright** (født 1. juli 1980 i Münster) er en engelsk fotballspiller, som spiller for Macclesfield Town FC. Han har tidligere spilt for blant annet Bristol City, Viking. Fra 2003 til 2007 var han i Start.

I 2004 scoret han 15 mål for Start i 1. divisjon under Tom Nordlies ledelse. Høsten 2006 var han utlånt til Moss FK. Etter 2006-sesongen flyttet Wright tilbake til England og spilte for Lincoln City FC, før han gikk til Macclesfield.

## Referanser


## Eksterne lenker
*
24SevenOffice

**24SevenOffice**, etablert i 1997, er et norsk IT-selskap spesialisert på helhetlige forretning- og regnskapssystemer. Selskapet har kontorer i Sverige, Danmark og USA og hovedkontor i Oslo.

## Firmahistorie
24SevenOffice ble startet i 1997 i Porsgrunn av Stian Rustad. Selskapet het tidligere *kontorplassen.no*, men skiftet i februar 2005 navn til 24SevenOffice.

Rustad (født 1973) er utdannet ingeniør og økonom med spesialisering innen jus og er selskapets administrerende direktør. Rustad er hovedaksjonær med 75% av aksjene i 24SevenOffice gjennom sitt investeringsselskap ICT Group AS. Rustad tok initiativ til å starte IKT Grenland som er en interesseorganisasjon for IT- bedrifter i Grenland. Nettverket har hatt nært samarbeid med Innovasjon Norges ARENA-program.

Siden den gang har selskapet opplevd betydelig vekst, og har styrket sin kundebase ved å tiltrekke seg revisjonsselskaper som blant annet PwC og KPMG på kundelisten.

## Produkt
24SevenOffice er et nettbasert (SaaS) økonomisystem (ERP) som inkluderer moduler for CRM, regnskap, fakturering, lønn, timeregistrering, klimaregnskap, prosjektstyring og mer. 

24SevenOffice har vunnet flere priser, inkludert «*Seal of Excellence*» på CeBIT og «Årets Produkt 2005» i *Kapital*.

## Konkurrenter

24SevenOffice konkurrerer med både internasjonale og nasjonale selskaper. Dette inkluderer amerikanske NetSuite, som igjen er eid av Oracle-sjefen Larry Ellison. I Norden er det systemer som Tripletex, Conta, Fiken, samt tradisjonelle norske aktører som Mamut og Visma.

## Referanser


## Eksterne lenker
* 
* 
* Dagbladet – «Flyttet jobben til stranda», 17. juli 20005, besøkt 2. februar 2010.
* Dagens Næringsliv (Dagens IT) – «Tredoblet omsetningen» , 17. oktober 2008, besøkt 2. februar 2010.
* Innovasjon Norge – «24SevenOffice og Stian Rustad har satt inn høygiret»!, 18. mai 2009, besøkt 2. februar 2010.
Elbasan

**Elbasan** (albansk også *Elbasani*) er en by i midt-Albania ved elven Shkumbin med  innbyggere (2005). 

Byen utviklet seg i det 17. århundre fra en festning (*El Basan*), bygget av den tyrkiske sultanen Mehmed II i 1466.

Elbasan er administrasjonssenteret til prefekturet med samme navn.

## Eksterne lenker
*
Ettersøkshund

**Ettersøkshund** er en hund som er spesielt trent til å spore opp skadet vilt. Slike hunder brukes for å redusere lidelse og sikre en human avliving etter jakt- eller trafikkulykker. I flere land finnes det ulike former for regulering og tillatelse.

## Norge
I Norge er det i henhold til viltloven og forskrift om utøvelse av jakt og fangst påbudt at alle som jakter hjortevilt (elg, hjort og rådyr) har tilgang på en godkjent ettersøkshund. Dersom jegeren ikke har hund selv, må det foreligge en skriftlig avtale om tilgang til en godkjent ekvipasje, som kan møte på skadeplass innen rimelig tid.

Godkjenning skjer gjennom en todelt prøveordning bestående av blodsporprøve og fersksporprøve.

Register over godkjente ettersøksekvipasjer føres av Norsk Kennel Klub, og prøver arrangeres blant annet av Norges Jeger- og Fiskerforbund og NKK. Kommunale viltnemnder har ansvar for å ha oversikt over tilgjengelige ekvipasjer lokalt.

## Referanser
Likhund

**Likhund** eller **kadaverhund** er en hund som er spesialtrent til å markere på lukten av lik. Likhunder kan derfor være et nyttig hjelpemiddel for å oppklare drap og forsvinninger. I mange land hersker det imidlertid stor uenighet omkring hvorvidt markeringer av likhunder skal kunne benyttes som bevis i en rettssak.

Likhunder trenes til å søke etter lukten av lik og markere funnsteder der slik lukt oppdages. Dette kalles et molekylært søk. Hundene trenes opp til å søke etter liklukt fra alle fem stadiene i forråtnelsesprosessen til en død person. Hundene kan derfor gjenkjenne liklukt fra både mennesker som nylig har avgått ved døden og rester av døde mennesker. Det utarbeides gjerne strenge nasjonale retningslinjer for hvordan søk med likhunder skal gjennomføres.

I Norge har likhunder vært benyttet i varierende grad siden april 1996. Norsk politi utdannet fem likhunder som ble brukt i et forsøksprosjekt. Den siste av disse døde i 2001, men to ny ble utdannet og brukt i prosjektet fram til 2004, da det ble avsluttet. Ingen av hundene var rendyrka likhunder, men patruljehunder med tilleggstrening i molekylære søk. Da likhundprosjektet inngikk, ble deler av det videreført gjennom de nye kriminalsøkshundene. Per 2008 fantes det ingen rene norske likhunder igjen.

Alle patruljehunder i norsk politi har opptrening i å markere på liklukt, men da i form av selve «liket». Dette trenes ved hjelp av klær med liklukt på. Patruljehundene skal kunne dette for å kunne finne savnede som er døde. Sverige har likhunder.

## Se også
* Kriminalsøkshund

## Referanser
Francesco Guidobono Cavalchini

**Francesco Guidobono Cavalchini** (1755–1828) var en av den katolske kirkes kardinaler, og var tilknyttet Den romerske kurie.

Han ble arrestert av Napoleons franske styrker i april 1808 og holdt fengslet i Fenestrelle, og senere i Sør-Frankrike. Etter at paven ble gjeninnsatt, ble han bekreftet som guvernør av Roma.

Han ble utnevnt *[[in pectore]]* til kardinal i august 1807 av pave Pius VII, publisert i april 1818, med *[[Santa Maria in Aquiro]]* som tittelkirke.

Han deltok ved konklavet 1823 som valgte pave Leo XII.

Han var nevø til kardinal Carlo Alberto Guidobono Cavalchini (1743).

## Eksterne lenker
* Biografi på The Cardinals of the Holy Roman Church
Bureau National Interprofessionnel de l’Armagnac

**Bureau National Interprofessionnel de l'Armagnac** (BNIA) er et fransk organ som kontrollerer produksjonen og regelverket for produksjon av armagnac.

BNIA setter regler for bl.a. hvilke druetyper som er tillatt, hvilket geografisk område armagnac må komme fra, krav til produksjon, destillasjon, lagring, merking o.l.

I tillegg skal organet bistå aktører i armagnac-bransjen med teknisk og praktisk hjelp, samle statistikk og data fra bransjen, og generelt promotere armagnac.

## Se også
*Bureau National Interprofessionnel du Cognac

## Eksterne lenker
* BNIAs hjemmeside
Antonio Despuig y Dameto

**Antonio Despuig y Dameto** (født 30. mars 1745 i Palma de Mallorca i Spania, død 2. mai 1813 i Lucca) var en av den katolske kirkes kardinaler. Han var erkebiskop av Valencia 1795 og deretter erkebiskop av Sevilla (1795&ndash;1799) og latinsk patriark av Antiokia (1799&ndash;1813).

Han ble utnevnt til kardinal i juli 1803 av pave Pius VII, der han da var tilknyttet Pavestolen.

Franskmennene tvang ham i 1809 til å forlate Italia, men fikk senere av helsegrunner lov å komme tilbake og bosette seg i Lucca.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Francesco Saverio de Zelada (1717-1801) *1766
* Kardinal *Antonio Despuig y Dameto* (1745-1813) *1791
## Referanser


## Eksterne lenker
* Biografi på The Cardinals of the Holy Roman Church
Tolltjenestehund

**Tolltjenestehund** er en fellesbetegnelse for brukshunder som er trent til tolltjenestlige oppdrag, for eksempel som narkotikahund, bombehund, valutahund eller matsøkshund.

Tolltjenestehunder er offentlige tjenestehunder som utfører samfunnsnyttige oppgaver, men kan være eid av personalet og således også ha private oppgaver som familiehund.

## Referanser
Hundeskolen Veiviseren

**Hundeskolen Veiviseren AS**, også kjent som **førerhundskolen i Vestby**, ble opprettet i 1980 (under navnet Hundeskolen GA) og utdanner førerhunder på konsesjon fra Sosialdepartementet. Skolen har leveringsavtale med NAV og utdanner hvert år ca. 40-50 førerhunder for synshemmede i Norge og Sverige. Hundeskolen Veiviseren er i dag den største førerhundskolen i Norge. Skolen er også eneste hundeskole i Norge som trener opp servicehunder. Veiviseren driver dessuten med eget oppdrett av hunder.

Hundeskolen Veiviseren er “Accredited Full Members” i International Federation of Guide Dog Schools, Assistance dogs International & Assistance dogs EU.

## Eksterne lenker
*
Norges Blindeforbunds førerhundskole

Norges Blindeforbunds førerhundskole ble opprettet i 1970 og utdanner hvert år ca. 15 førerhunder for synshemmede. Siden tidlig på 2000-tallet har førerhunder vært underlagt anbudregulering fra NAV og av økonomiske årsaker ble skolen nødt til å finne nye måter å drive førerhundopplæringen på. Eiendommen på Bestum i Oslo, som siden 1985 hadde huset skolen med internat og kennel, ble i 2010 solgt og driften omlagt.  Kenneldriften ble flyttet til Standal i Hakadal, internatdriften med samtrening av synshemmede og førerhundene ble lagt til forbundets senter Hurdal syn- og mestringssenter i Akershus, og førerhundtrenerne fikk tilbud om å ha treningshundene boende hjemme hos seg og jobbe ut derfra. Skolen har kontorfasiliteter i Blindeforbundets lokaler på Majorstuen i Oslo. Skolen er en avdeling i Norges Blindeforbund og utdanner sine førerhundtrenere (instruktører) selv. Utdannelse som førerhundtrener er en 3-årig lønnet utdannelse, og stillingen heter førerhundtreneraspirant. Endt og bestått eksamen gir automatisk jobb og opprykk til førerhundtrener. Opptak av aspiranter skjer kun når det er behov for flere førerhundtrenere. 

### Avl av hunder
Avlsarbeidet er lagt til Hundeskolen Veiviseren i Vestby. Skolen driver egen avl med avlstisper og valper utplassert hos fôrverter i østlandsområdet. Valpene blir vurdert med henblikk på førerhundopplæring når de er ca. 1 år gamle. Skolen har samarbeid med andre skoler for brukshunder og utveksler enkelte valper etter egnethet for de forskjellige oppgavene.   

Den vanligste hunderasen for førerhund er labrador retriever, men det er også enkelte golden retriever, schäfer og puddel.

I desember 2010 kjøpte Norges Blindeforbund Hundeskolen Veiviseren i Vestby. Veiviseren drives som et aksjeselskap og er heleid av Norges Blindeforbund. Gjennom oppkjøpet var landsstyrets målsetting om å gjøre Blindeforbundet til den største aktøren på førerhundmarkedet i Norge, innfridd. 

## Eksterne lenker
* Norges Blindeforbunds førerhundskole
* Norges Blindeforbund
Roy O. Disney

**Roy Oliver Disney** (født 24. juni 1893, død 20. desember 1971) var broren og forretningspartneren til den amerikanske tegnefilmprodusenten Walt Disney. Sammen skapte de Walt Disney Productions som tidlig ble ledende innen kommersiell underholdning og som skapte en lang rekke klassiske animasjonsfilmer for barn og voksne.

Roy var Walts forretningspartner og en viktig støttespiller for ham. Mens Walt var den visjonære, ordnet Roy det økonomiske, og sørget for finansieringen av prosjektene. Etter Walts død lovet Roy å fullføre brorens planlagte prosjekter, noe han også gjorde.

## Referanser


## Eksterne lenker
* 
*
San Jose

**San Jose** (eller **San José**, uttales [], spansk for «St. Josef», opprinnelig *El Pueblo de San José de Guadalupe*) er en by i California, ca. 70&nbsp;km sør for San Francisco. Byen med det urbane området omkring har  (2012) innbyggere og er dermed en del av det nest største byområdet i California (etter Los Angeles). San Jose er den tredje største byen i California (etter Los Angeles og San Diego) og den tiende største i USA.

Byen ble grunnlagt 29. november 1777 som et landbrukssenter og var den første permanente bosetningen innen den spanske kolonien Alta California.

Byen har hatt en særlig stor vekst fra 1950-årene.

Byen er fra 1990-årene blitt kalt «The Capital of the Silicon Valley» (hovedstaden i Silicon Valley). Ishockeylaget San Jose Sharks kommer herfra. Det største universitetet er San Jose State University.

San José/San Jose er verdens mest brukte stedsnavn.

## Referanser


## Eksterne lenker
* 
*
Antonin Theodor Hrabe Colloredo-Waldesee

** Antonin Theodor Hrabe Colloredo-Waldesee ** (født 29. juni 1729 i Wien i Østerrike, død 12. september 1811 i Kromeriz) var en av den katolske kirkes kardinaler, og var erkebiskop av Olmütz i Mähren (i dagens Tsjekkia) 1777&ndash;1811.

Han ble utnevnt til kardinal i januar 1803 av pave Pius VII.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Biskop Josef Maria von Thun und Hohenstein (1713-1763) *1742
* Erkebiskop Siegmund Christoph von Schrattenbach (1668-1771) *1753
* Erkebiskop Jérôme Joseph Franz de Paula Colloredo von Wallsee und Mels (1732-1812) *1762
* Kardinal *Antonin Theodor Hrabe Colloredo-Waldesee* (1779-1811) *1778

## Referanser


## Eksterne lenker
* 
*  Biografi på The Cardinals of the Holy Roman Church
Pietro Francesco Galleffi

**Pietro Francesco Galleffi** (1770–1837) var en av den katolske kirkes kardinaler, og var tilknyttet Den romerske kurie. Han var i slekt med pave Pius VI.

Han ble utnevnt til kardinal i juli 1803 av pave Pius VII, med *[[San Bartolomeo all'Isola]]* som tittelkirke.

Franskmennene førte ham i 1809 til Frankrike, der han var en av de «sorte kardinaler» (ble nektet av Napoleon å bruke de røde kardinalsklærne).

Han deltok ved konklavet 1823 som valgte pave Leo XII, konklavet 1829 som valgte pave Pius VIII, og konklavet 1830–1831 som valgte pave Gregor XVI.

Han undertegnet og notariserte videre kroningsdekretet for Jesusbarnet av Praha, og banet dermed vei for det første bildet av Jesus Kristus som ble høytidelig kronet av en pave.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal *Pietro Francesco Galleffi* (1770-1837) *1819

## Referanser


## Eksterne lenker
* Biografi på The Cardinals of the Holy Roman Church
Neoptolemos

**Neoptolemos** (gresk: Νεοπτόλεμος, «Ny krig») eller *Pyrrhos*, er i gresk mytologi sønn av krigeren Akilles og prinsesse Deidamia. 

Akilles ville ikke kjempe i trojanerkrigen, derfor kledde han seg ut som kvinne og skjulte seg hoffet til kong Lykomedes av Skyros. I løpet av den tiden hadde han en affære med prinsesse Deidamea som fødte Neoptolemos.

Ti år senere i krigen, etter at Akilles og Ajax den store døde og det ikke var tegn til seier for grekerne, fanget grekerne desperat den trojanske seeren Helenos og tvang ham til å fortelle dem hvordan de kunne ta Troja. Helenos avslørte at de kunne beseire Troja dersom de kunne få tak i Herakles' giftige piler (da i Filoktetes eie), stjele Palladiumet (som førte til byggingen av den berømte trehesten av Troja) og overtale Akilles sin sønn til å slutte seg til krigen. Grekerne fikk i all hast tak i Neoptolemos ved Skyros og brakte ham til Troja.

I motsetning til Akilles, en edel kriger som viste Priamos nåde, var Neoptolemos rå og brutal. Han drepte Priamos, Eurypylus, Polyxena, Polites og Astyanax, blant andre og tok Helenos og Andromakhe som slaver etter krigen. Med Andromakhe, Helenos og Føniks, seilte Neoptolemos til Epirot-øyene og ble så konge av Epirus, og sendte Odyssevs i eksil etter at han drepte et stort antall friere som plaget hans kone, Penelope.

På veien til Troja, ble Filoktetes bitt av en slange på Kryse. Odyssevs anbefalte at han skulle etterlates fordi såret var betent og luktet fælt. Ti år senere avslørte Helenos under tortur at Filoktetes' piler og bue (som han fikk fra Herakles) ville bli nødvendige for å vinne krigen. Odyssevs og Neoptolemos seilte til Lemnos for å få tak i Filoktetes.

Akilles' ånd åpenbarte seg for de overlevende etter krigen og krevde at Polyxena, den trojanske prinsessen, skulle ofres før noen kunne reise hjem. Neoptolemos gjorde dette, han ofret også hennes far, Priamos, til Zevs.

Med Andromakhe, som hadde blitt gjort til slave, ble Neoptolemos far til Molossos, stamfar til molossiere i regionen Epirus

Neoptolemos ble drept etter at han forsøkte å ta Hermione fra Orestes som hennes far Menelaos hadde lovet eller etter at han frasa seg Apollon, morderen til hans far. Han ble drept av Orestes eller en av de delfiske prestene til Apollon.

Grunnet opphavsmyten til molossierne i Epirus, ble Neoptolemos et kongsnavn. Den første kjente var Neoptolemos av Epirus som var far til datteren Olympias, og dermed bestefar til Aleksander den store.

## Referanser
Kambyses I av Anshan

**Kambyses I den eldre** (født ca. 600, død 559 f.Kr.) var konge av Anshan fra ca. 580 til 559 f.Kr.

Han var et tidlig medlem av akamenide-dynastiet. Han var tydeligvis et oldebarn av dets grunnlegger Akamenes, barnebarn av Teispes av Anshan og sønn til Kyros I av Anshan. Hans onkel styrte som Ariaramnes av Persia og hans fetter som Arsames av Persia.

Ifølge Herodot var Kambyses «en mann av god familie og stille vaner». Han styrte under overherredømmet til Astyages, konge av Media. Han giftet seg med prinsessen Mandane av Media, en datter av Astyages og prinsesse Aryenis av Lydia. Hans kone var barnebarn av både Kyaxares av Media og Alyates II av Lydia. Resultatet av deres ekteskap var fødselen av hans etterfølger Kyros den store.

Ifølge Herodot valgte Kyaxares Kambyses som svigersønn fordi han ikke regnet ham som en trussel mot den mediske tronen. Dette var ikke tilfellet med Kyros II som vokste opp til å fortrenge sin bestefar.

## Eksterne lenker
* En detaljert profil
Ustasja

**Ustasja** (*Ustaše*)er en separatistisk organisasjon av kroatiske fascister. Organisasjonen ble dannet i 1929 med baser i Italia og Ungarn. Leder (*[[poglavnik]]*) av bevegelsen var Ante Pavelić.

I 1930-årene hadde organisasjonen 500 til 600 medlemmer, og drev med terrorvirksomhet i Jugoslavia. I 1934 gjennomførte den et attentat mot kong Aleksandar I av Jugoslavia og Frankrikes utenriksminister Louis Barthou.

Etter at Jugoslavia ble okkupert av Tyskland i 1941, ble de tyske troppene hilst velkommen av store deler av den kroatiske og slovenske befolkningen. Under den andre verdenskrig stod denne bevegelsen i spissen for den såkalte selvstendige kroatiske stat, og organiserte folkemord og etnisk rensning på flere hundre tusen serbere, samt mange tusen sigøynere og jøder. Under krigen var Ante Pavelić i realiteten statsleder i det vestlige Jugoslavia (Den uavhengige staten Kroatia) med tysk støtte.

Lenge før Ustasjas tid hadde mange i Kroatias katolske presteskap støttet landets nasjonalisme. Erkebiskop Ivan Šarić av Sarajevo (1871-1960) var medlem og sammenlignet Pavelić med Kristus. Også erkebiskop Alojzije Stepinac av Zagreb (som ble saligkåret i 1998) hilste Pavelić velkommen, selv om han i private brev til ham kritiserte enkelte av bevegelsens overgrep. Her gjorde spesielt franciskanerordenen seg bemerket, også som fangevoktere i konsentrasjonsleire, der de pinte eller tvangsomvendte serbere. Da bondepartilederen Maćek spurte en franciskanervokter hvordan dette var forenlig med samvittigheten hans, svarte han at han innså at han kom til å brenne i helvete for sine handlinger, men at kom han iallfall til å brenne for Kroatia.  

Etter den andre verdenskrig ble mange av medlemmene dømt til døden og henrettet, men lederen klarte å unnslippe til Argentina. Bevegelsen fortsatte sin terrorvirksomhet blant annet i Sverige, hvor den stod bak flere terrorhandlinger i 1970-årene.

## Referanser
Selevkos III Keraunos

**Selevkos III Keraunos** (gresk: Σέλευκος Κεραυνός; også kalt for *Selevkos Soter*, Σέλευκος Γ' Σωτὴρ; født ca. 243 f.Kr. - død 223 f.Kr.) var konge av det hellenistiske Selevkideriket og styrte kortvarig fra 225 f.Kr. til 223 f.Kr.

Han var eldste sønn av Selevkos II Kallinikos med Laodike II. Hans fødenavn var Aleksander, navngitt etter en slektning, et barnebarn av deres felles stamfar Selevkos I Nikator, men han endret navnet sitt til Selevkos etter at han etterfulgte sin far som konge.

Etter et kortvarig tid på knappe tre år som konge, fra 225 til 223 f.Kr., ble han myrdet i Anatolia av folk fra sin egen hær mens han var på militær kampanje. Hans offisielle tilnavn, det smigrende *Soter*, gresk Σωτὴρ, betyr «Frelser», men hans andre tilnavn, *Kallinikos*, gresk Κεραυνός, betyr «torden», uviss hvilken grunn, men kanskje også ment smigrende.

Han hadde forsøkt å gjenvinne de landområdene i Anatolia som hans far og hans onkel Antiokos Hieraks hadde tapt til Attalos I av Pergamon. Som sin far og onkel hadde han blandet suksess som hærfører. I april eller juni 223 f.Kr. ble han forgiftet av konspirasjon blant sine egne. Han ble etterfulgt av sin bror, Antiokos III.

## Eksterne lenker
* *«Seleucus III Soter», oppslag i historisk kildebok av Mahlon H. Smith 
* «Seleucus III Keraunos», Livius.org
Kroatisk

**Kroatisk** er et sydslavisk språk som tales på Balkan. Språket er offisielt i Kroatia og Bosnia-Hercegovina, og i enkelte områder i Italia, Romania, Serbia og Østerrike.

Mellom 5 og 6 millioner mennesker har kroatisk som morsmål. Kroatisk består av tre ganske forskjellige dialekter. 
*I Zagreb-området snakkes kajkavisk, en dialekt som er beslektet med slovensk. 
*På Istria, langs Adriaterhavskysten og på øyene, snakkes čakavisk. 
*Den mest utbredte dialekten, som snakkes i Slavonia, Dalmatia og Hercegovina, er štokavisk. Denne dialekten bruker også serberne.

Kroatisk er offisielt språk i Kroatia og i Bosnia-Hercegovina, dette standardspråket baserer på štokavisk, men har også innflytelse fra de to andre dialektene. Standardspråket bruker det latinske alfabetet.

Det finnes flere varianter av *štokavisk*, der den kroatiske varianten kalles *jekavisk* og den serbiske *ekavisk*. En forskjell er at man i jekavisk gjerne sier «je» eller «ije», hvor man i ekavisk bruker «e».

I noen landsbyer innenfor adriaterhavskysten i regionen Molise i Italia er det fremdeles ca. 2 000 personer som snakker (serbo)kroatisk. Disse er for det meste etterkommere etter kroater som flyktet fra tyrkernes framrykking på Balkan på 1200- tallet. De snakker en gammel variant av kroatisk som i motsetning til det moderne språket ikke inneholder tyrkiske lånord.

## Referanser


## Eksterne lenker
* 
* Croatian - UCLA Language Materials Project, University of California Los Angeles (UCLA).
Kateket

**Kateket**  (fra gresk: κατηχεῖν (*kathekein*), «undervise») er en kirkelig tjenesteperson som i første rekke er lærer. 

I oldkirken var kateketen lærer i katekisme eller troslære for dem som skulle døpes. 

## Den norske kirke

Katekettjeneste er innført i Den norske kirke ved lov av 19. juni 1969. Kateketer utdannes spesielt for undervisningsarbeidet i menigheten, bl.a. konfirmantundervisning og ungdoms- og studiearbeid.

Reglene sier at en person kan bli kateket hvis vedkommende oppfyller ett av følgende krav:

* Mastergrad i kristendomskunnskap, pedagogikk eller kateketikk
* Teologisk embedseksamen med formidlingsfag
* Godkjennelse som faglig kvalifisert på annen måte

## Den katolske kirke
I Den katolske kirke er en kateket enhver som driver trosopplæring av allerede døpte og troende medlemmer (i motsetning til misjon som er rettet mot ikke-troende). Dette kalles **katekese**, og utføres i enhet med, og på vegne av biskopen og etter dennes retningslinjer. Katekesen er slik *en kirkelig aktivitet*, og biskopen er ansvarlig for den trosformidling for foregår gjennom katekesen. 

Katekesen gjennomføres av prester, diakoner, ordensfolk og lekfolk, og disse siste som vanligvis omtales som **kateketer**. Alle kateketer som driver slik organisert trosopplæring i kirkens regi blir godkjente av biskopen etter søknad fra sognepresten.

De sentrale elementene i katolske menigheter er *[[liturgi]], [[sakrament]]er, bønn og fellesskap*. Dette da også det sentrale i katekesen. som slik skal gi barn og unge kunnskap om disse elementene. Videre skal katekesen bevisstgjøre rundt diakoni og omsorg for andre.

Sogneprestene er ansvarlig for trosopplæringen i eget sogn, og får i dette virket assistanse fra kateketene. Særlig gjelder dette i opplæringen fram mot førstekommunion og ferming (konfirmasjon).

## Eksterne lenker
* Utdanning.no sin yrkesbeskrivelse av kateket
* Retningslinjer for katekesen i Oslo katolske bispedømme
Jean-Baptist de Belloy-Morangle

** Jean-Baptist de Belloy-Morangle ** (født 9. oktober 1709 i slottet Morangles ved Beauvais i Frankrike, død 10. juni 1808 i Paris) var en av den katolske kirkes kardinaler, og var biskop av Marseille 1755&ndash;1801, og erkebiskop av Paris 1802&ndash;1808.

Under den franske revolusjon måtte han ta tilflukt i Chambly nær sitt fødested. Det var keiser Napoleon I som nominerte ham til erkebiskop av Paris, og han overvar keiserkroningen.

Han ble utnevnt til kardinal i januar 1803 av pave Pius VII, i en alder av 93&nbsp;år, med *[[San Giovanni a Porta Latina]]* som tittelkirke.

## Referanser


## Eksterne lenker
* The Cardinals of the Holy Roman Church